# Prilog 1. Projektni zadaci

**Opis predmeta nabave –** **N 22 - Izrada multimedijskih sadržaja**

Osnovne informacije o projektu

Projekt „Uspostava Regionalnog centra kompetentnosti Panonika“ odnosi se na rješavanje problema sustava strukovnog obrazovanja u vidu zastarjelosti standarda zanimanja i kvalifikacija, kurikuluma, programa osposobljavanja i usavršavanja odraslih. Cilj projekta je uspostaviti organizacijske i programske uvjete Regionalnog centra kompetentnosti u sektoru poljoprivrede i prehrane u svrhu modernizacije strukovnog obrazovanja u Požeško-slavonskoj županiji.

|  |  |
| --- | --- |
| **NAZIV PROJEKTA** | UP.03.3.1.04.0009 Uspostava Regionalnog centra kompetentnosti Panonika |
| **KORISNIK BESPOVRATNIH SREDSTVA** | Poljoprivredno-prehrambena škola Požega  Ratarnička 3  34 000 Požega  OIB: 70972855411 |
| **RAZDOBLJE PROVEDBE** | 3.7.2020. - 29.12.2023. |
| **UKUPNA VRIJEDNOST** | 49.345.376,16 HRK |
| **IZNOS EU POTPORE** | 100 % |

|  |  |
| --- | --- |
| **PROJEKTNI PARTNERI** | * Požeško-slavonska županija * Srednja škola Stjepana Sulimanca * Veleučilište u Požegi * Kutjevo d.d. * Prirodoslovna škola Karlovac * Ekonomska škola Požega * Udruga učeničkih domova RH |

|  |  |
| --- | --- |
| **PROGRAM** | Operativni program Učinkoviti ljudski potencijali 2014.-2020.  Prioritetna os 3 – Obrazovanje i cjeloživotno učenje  Specifični cilj 1 - Modernizacija ponude strukovnog obrazovanja te podizanje njegove kvalitete radi povećanja zapošljivosti učenika kao i mogućnosti za daljnje obrazovanje |

# Opis predmeta nabave

Predmetna nabava doprinosi realizaciji Elementa 2. „Razvoj i/ili unapređenje te provedba programa redovitog strukovnog obrazovanja, formalnih i neformalnih programa za obrazovanje odraslih u RCK Panonika“ s ciljem uspostave organizacijskih i programskih uvjeta Regionalnog centra kompetentnosti u sektoru poljoprivrede i prehrane koji će unaprijediti mogućnosti za učenje temeljeno na radu učenicima i odraslim polaznicima i povećati interes za strukovna zanimanja u Požeško-slavonskoj županiji.

Predmet nabave N 22 - Izrada multimedijskih sadržaja je:

1. Izrada multimedijskih digitalnih obrazovnih sadržaja za program za novo zanimanje/kvalifikaciju Agroprocesni tehničar
2. Izrada multimedijskih digitalnih obrazovnih sadržaja 5 moderniziranih izbornih predmeta
3. Izrada multimedijskih digitalnih obrazovnih sadržaja za 12 formalnih programa obrazovanja odraslih
4. Izrada snimki predavanja za on-line prikazivanje za 18 neformalnih programa obrazovanja odraslih

**OPIS PREDMETA/PROGRAMA**

5 moderniziranih izbornih predmeta

Izborni predmeti koji se moderniziraju predmet su nabave Obrazovni programi i materijali. Pokrivaju područje poljoprivrede i prehrambene tehnologije za zanimanja koje škola upisuje, a odobreni su u strukovnim kurikulumima. Izvršitelj te nabave treba analizirati postojeće materijale stručnog tima i izraditi dokument koji će obuhvatiti analizu programa koji će se modernizirati te izvršiti modernizaciju prema ugovorenim obvezama. U skladu s time, konačan popis o kojih se 5 izbornih predmeta radi, Izvršitelju nabave Izrada multimedijskih sadržaja dostavit će se naknadno.

12 formalnih programa obrazovanja odraslih

Programi koji osposobljavaju odrasle kroz 12 formalnih programa pokrivaju područja ekološke poljoprivrede, prerađivanja voća i povrća, uzgoja i sakupljanja ljekovitog i začinskog bilja, proizvodnje sira, meda i mednih proizvoda, bezalkoholnih i alkoholnih biljnih proizvoda, mesnih proizvoda; kultura u štićenim prostorima, cvijeća, slatkovodnih riba, egzotičnih kultura; uzgoja životinja: goveda, svinja, konja, pasa, peradi i kunića; te iz područja agroturizma. Konačan popis o kojih se 12 formalnih programa obrazovanja odraslih radi, Izvršitelju nabave Izrada multimedijskih sadržaja dostavit će se naknadno.

18 neformalnih programa obrazovanja odraslih

Programi koji osposobljavaju odrasle kroz 18 formalnih programa pokrivaju područja ekološke poljoprivrede, prerađivanja voća i povrća, uzgoja i sakupljanja ljekovitog i začinskog bilja, proizvodnje sira, meda i mednih proizvoda, bezalkoholnih i alkoholnih biljnih proizvoda, mesnih proizvoda; kultura u štićenim prostorima, cvijeća, slatkovodnih riba, egzotičnih kultura; uzgoja životinja: goveda, svinja, konja, pasa, peradi i kunića; te iz područja agroturizma. Konačan popis o kojih se 18 neformalnih programa obrazovanja odraslih radi, Izvršitelju nabave Izrada multimedijskih sadržaja dostavit će se naknadno.

# Opis ciljne skupine

Ciljna skupina ove grupe predmeta nabave su predstavnici Naručitelja i projektnog partnerstva iz obrazovnog sektora koji se bave djelatnošću strukovnog obrazovanja i osposobljavanja iz sektora poljoprivrede i prehrane. Obuhvaća ravnatelje, stručne suradnike i nastavnike strukovnih predmeta iz sektora poljoprivrede i prehrane Poljoprivredno-prehrambene škole Požega.

# Detaljan opis aktivnosti

|  |  |
| --- | --- |
| **Aktivnosti** | **Očekivani rezultat** |
| 1. Izrada multimedijskih digitalnih obrazovnih sadržaja za program za novo zanimanje/kvalifikaciju Agroprocesni tehičar | Izrađeni on-line udžbenici s cjelovitim prijenosom u on-line okruženje za 6 komada udžbenika i 20 komada priručnika za učenike koji će se koristiti za zanimanje/kvalifikaciju Agroprocesni tehničar.  Svaki udžbenik/priručnik za učenike sadržava 4 online lekcije (opis lekcije u točki 8. Tehničke specifikacije). |
| 1. Izrada multimedijskih digitalnih obrazovnih sadržaja 5 moderniziranih izbornih predmeta | Izrađeni on-line priručnici za učenike za 5 moderniziranih predmeta, s cjelovitim prijenosom u on-line okruženje.  Svaki priručnik za učenike sadržava 4 online lekcije (opis lekcije u točki 8. Tehničke specifikacije). |
| 1. Izrada multimedijskih digitalnih obrazovnih sadržaja za 12 formalnih programa obrazovanja odraslih | Izrađeni on-line priručnici za učenike s cjelovitom prijenosom u on-line okruženje za 12 formalnih programa obrazovanja odraslih.  Svaki priručnik za učenike sadržava 4 online lekcije (opis lekcije u točki 8.Tehnička specifikacija). |
| 1. Izrada snimki predavanja za on-line prikazivanje za 18 neformalnih programa obrazovanja odraslih | Izrađeni video serijali on-line predavanja.  18 radionica, ukupno trajanje svih radionica je 36 dana, dnevno 6 školskih sati. |

U nastavku su opisani zadaci i odgovornosti za svaku pojedinu aktivnost:

1. **Izrada multimedijskih digitalnih obrazovnih sadržaja za program za novo zanimanje/kvalifikaciju Agroprocesni tehničar**

Nakon izrade/razvoja novog strukovnog kurikuluma, te izrade pripadajućih obrazovnih materijala slijedi i Izrada nastavnih i didaktičkih, audio-vizualnih i interaktivnih materijala digitalnih obrazovnih sadržaja.

Usluga nabave podrazumijeva izradu 4 on-line lekcije za svaki priručnik/udžbenik koji trebaju biti izrađeni u formi digitalnih obrazovnih sadržaja.

Digitalni obrazovni sadržaji trebaju sadržavati minimalno:

* 1 video zapis u trajanju do 5 minuta,
* 1 animaciju trajanja do 30 sekundi,
* 5 ilustracija ili fotografija,
* 1 jednostavnu interakcije,
* 5 pitanja za vježbu ili procjenu znanja.

**Obaveze i poslovi Ponuditelja u izradi multimedijskih sadržaja:**

* Ponuditelj će izraditi on-line udžbenike/priručnike za učenike prema prethodno dobivenim smjernicama i materijalima i u dogovoru s Naručiteljem,
* Udžbenici/priručnici moraju u cijelosti biti preneseni u on-line okruženje,
* Minimalno 1 mjesečno sudjelovati na sastanku s ciljem prezentiranja napretka u izradi dokumenta s internim dionicima RCK (sastanci će se održavati uživo ili on-line).

1. **Izrada multimedijskih digitalnih obrazovnih sadržaja 5 moderniziranih izbornih predmeta**

Nakon izrade/razvoja 5 moderniziranih izbornih predmeta te izrade pripadajućih obrazovnih materijala, slijedi i Izrada nastavnih i didaktičkih, audio-vizualnih i interaktivnih materijala digitalnih obrazovnih sadržaja.

Usluga nabave podrazumijeva izradu 4 on-line lekcije za svaki priručnik koje trebaju biti izrađene u formi digitalnih obrazovnih sadržaja.

Digitalni obrazovni sadržaji trebaju sadržavati minimalno:

- 1 video zapis u trajanju do 5 minuta,

- 1 animaciju trajanja do 30 sekundi,

- 5 ilustracija ili fotografija,

- 1 jednostavnu interakcije,

- 5 pitanja za vježbu ili procjenu znanja.

**Obaveze i poslovi Ponuditelja u izradi** **multimedijskih sadržaja :**

* Ponuditelj će izraditi on-line priručnik za učenike prema prethodno dobivenim smjernicama i materijalima.
* Priručnici za učenike moraju u cijelosti biti preneseni u on-line okruženje.
* Minimalno 1 mjesečno sudjelovati na sastanku s ciljem prezentiranja napretka u izradi dokumenta s internim dionicima RCK (sastanci će se održavati uživo ili on-line).

1. **Izrada multimedijskih digitalnih obrazovnih sadržaja za 12 formalnih programa obrazovanja odraslih**

Nakon izrade/razvoja 12 formalnih programa obrazovanja odraslih, te izrade pripadajućih obrazovnih materijala, slijedi i Izrada nastavnih i didaktičkih, audiovizualnih i interaktivnih materijala digitalnih obrazovnih sadržaja.

Usluga nabave podrazumijeva izradu 4 on-line lekcije za svaki priručnik za polaznike koje trebaju biti izrađene u formi digitalnih obrazovnih sadržaja.

Digitalni obrazovni sadržaji trebaju sadržavati minimalno:

- 1 video zapis u trajanju do 5 minuta,

- 1 animaciju trajanja do 30 sekundi,

- 5 ilustracija ili fotografija,

- 1 jednostavnu interakcije,

- 5 pitanja za vježbu ili procjenu znanja.

**Obaveze i poslovi Ponuditelja u izradi multimedijskih sadržaja:**

* Ponuditelj će izraditi on-line priručnik za polaznike prema prethodno dobivenim smjernicama i materijalima.
* Priručnici moraju u cijelosti biti preneseni u on-line okruženje.
* Minimalno 1 mjesečno sudjelovati na sastanku s ciljem prezentiranja napretka u izradi dokumenta s internim dionicima RCK (sastanci će se održavati uživo ili on-line).

1. **Izrada snimki predavanja za on-line prikazivanje za 18 neformalnih programa obrazovanja odraslih**

Usluga obuhvaća izradu snimki predavanja uživo za on-line prikazivanje. Trošak uključuje izradu video serijala on-line predavanja – režija s 4 kamere, snimanje live2tape, emitiranje uživo za 18 neformalnih programa obrazovanja odraslih u ukupnom trajanju od 36 dana, jedan dan je 6 školskih sati snimanja.

**Obaveze i poslovi Ponuditelja u izradi multimedijskih sadržaja :**

* Ponuditelj će kroz tim stručnjaka izraditi serijal on-line predavanja (režija s 4 kamere, snimanje live2tape, emitiranje uživo) prema prethodno dobivenim smjernicama i materijalima.
* Svi materijali moraju u cijelosti biti preneseni u on-line okruženje.
* Minimalno 1 mjesečno sudjelovati na sastanku s ciljem prezentiranja napretka u izradi dokumenta s internim dionicima RCK (sastanci će se održavati uživo ili on-line).

**Svi troškovi Ponuditelja vezani uz isporuku usluge trebaju biti uključeni u cijenu ponude.**

# Trajanje i indikativni vremenski okvir

VERZIJA 1. Prema stavkama

|  |  |  |
| --- | --- | --- |
| **Aktivnosti** | **Indikativni -okvirni rokovi** | **Ključni rokovi** |
| 1. Izrada multimedijskih digitalnih obrazovnih sadržaja za program za novo zanimanje /kvalifikaciju Agroprocesni tehničar | M3-M10 | Nakon što Naručitelj dostavi predloške izrađenih obrazovnih materijala ( u indikativnom roku od 4 mjeseca od potpisa ugovora), Ponuditelj u roku od mjesec dana treba izraditi prvu verziju online sadržaja i dostaviti Naručitelju na pregled. Nakon pregleda i komentara Naručitelja, Ponuditelj treba izvršiti doradu online sadržaja u skladu s komentarima izvršitelja. Objava izrađenih on-line sadržaja treba biti u roku od 3 mjeseca nakon što naručitelj dostavi predloške obrazovnih materijala za izradu on-line sadržaja. |
| 1. Izrada multimedijskih digitalnih obrazovnih sadržaja 5 moderniziranih izbornih predmeta | M3-M10 | Nakon što Naručitelj dostavi predloške izrađenih obrazovnih materijala (u indikativnom roku od 4 mjeseca od potpisa ugovora), Ponuditelj u roku od dva mjeseca treba izraditi prvu verziju online sadržaja i dostaviti Naručitelju na pregled. Nakon pregleda i komentara Naručitelja, Ponuditelj treba izvršiti doradu online sadržaja u skladu s komentarima izvršitelja. Objava izrađenih on-line sadržaja treba biti u roku od 4 mjeseca nakon što naručitelj dostavi predloške obrazovnih materijala za izradu on-line sadržaja. |
| 1. Izrada multimedijskih digitalnih obrazovnih sadržaja za 12 formalnih programa obrazovanja odraslih | M5-M13 | Nakon što Naručitelj dostavi predloške izrađenih obrazovnih materijala( u indikativnom roku od 6 mjeseci nakon potpisa ugovora), Ponuditelj u roku od mjesec dana treba izraditi prvu verziju on-line sadržaja i dostaviti Naručitelju na pregled. Nakon pregleda i komentara Naručitelja, Ponuditelj treba izvršiti doradu online sadržaja u skladu s komentarima izvršitelja. Objava izrađenih on-line sadržaja treba biti u roku od 3 mjeseca nakon što naručitelj dostavi predloške obrazovnih materijala za izradu on-line sadržaja.  Naručitelj će dostavljati predloške izrađenih obrazovnih materijale za izradu on-line sadržaja po setovima (ukupno 3 seta), a pri čemu se svaki set sastoji od obrazovnih materijala za 4 formalna programa obrazovanja odraslih. Za setove je na raspolaganju 3 mjeseca za izradu i objavu on-line sadržaja. |
| 1. Izrada snimki predavanja za on-line prikazivanje za 18 neformalnih programa obrazovanja odraslih | M9-M13 | Izraditi snimke prilikom održavanja neformalnih programa obrazovanja odraslih tj. radionica (koje se planiraju provesti u indikativnom vremenskom roku od 11-13 mjeseca nakon potpisa Ugovora), a za čije vrijeme i mjesto održavanja Ponuditelj će dobiti pravovremenu informaciju od Naručitelja. |

Indikativni rokovi predviđeni za gore navedene aktivnosti uključuju i pregled od strane Naručitelja i dorade od strane Isporučitelja.

**Krajnji rok izvršenja ugovora i svih aktivnosti je 31. 10. 2023. godine.**

# Lokacija provođenja usluge

Usluga će se provoditi u prostorijama Ponuditelja, a po potrebi u prostorijama Naručitelja.

# Pravila vidljivosti i komunikacije

Obvezna je upotreba logotipa programa u svakom javnom materijalu koji se koristi za promidžbu ili informiranje o projektnim aktivnostima, bez obzira na to je li materijal tiskan ili dostupan u elektroničkom obliku. Svi dokumenti i materijali koji su rezultat izvršenja usluga koje su predmet ovoga postupka javne nabave moraju biti izrađeni sukladno pravilima opisanima u dokumentu „Upute za korisnike za razdoblje 2014. – 2020. – Informiranje, komunikacija i vidljivost projekata“ koje su dostupne na:

* <http://www.esf.hr/wordpress/wp-content/uploads/2015/07/Upute-za-korisnike-sredstava-2014-2020.pdf>

# Autorska prava

Ponuditelj i/ili osobe angažirane na izvršavanju ugovora o javnoj nabavi nemaju pravo na posebnu naknadu za autorska i druga srodna prava i obveze koje s toga osnova nastanu u ovom postupku javne nabave i u toku izvršavanja ugovora o javnoj nabavi.

Naručitelj ima pravo koristiti sve producirane materijale bez ikakve posebne naknade za autorska i druga srodna prava. Ponuditelj će po isporuci predmeta isporuke osnovati za Naručitelja isključivo pravo iskorištavanja autorskih djela za područje zemalja EU, vremenski i sadržajno neograničeno, koje osobito obuhvaća imovinska prava: pravo reproduciranja (pravo umnožavanja), pravo distribucije (pravo stavljanja u promet), pravo priopćavanja autorskih djela javnosti uključujući i pravo objavljivanja, na bilo kojem mediju i u bilo kojem formatu, i to kako na onima koji su danas poznati, tako i onima koji će postati poznati, te pravo prerade.

# Tehničke specifikacije

Izrada online lekcija vršit će se u suradnji s Naručiteljem.

U okviru usluge će se izraditi edukacijski materijali koji će osim teksta sadržavati animacije, audio zapise, video zapise, ilustracije, fotografije i jednostavne interakcije, te će se pokretati uz pomoć poveznice. Materijali će također imati testove koji služe za ponavljanje i samoprocjenu znanja. Koristiti će se konkretni primjeri kako bi se polaznicima zorno dočarali teoretski koncepti.

Instrukcijski dizajn odredit će koja je metoda prikaza, te kojim redoslijedom prikladna za pojedinu jedinicu sadržaja. Instrukcijski dizajn podrazumijeva i osmišljavanje samostalne aktivnosti i samoprovjere znanja. Vodit će se metodičkim principom da je istu informaciju potrebno proći na više načina kroz teoriju (tekst, ilustracija ili animacija), te kroz vježbe, testove ili zadatke.

# Struktura online sadržaja

Online sadržaj treba biti podijeljen u više lekcija. Prema potrebi lekcije se mogu grupirati u veće cjeline – module. Svaka lekcija treba pokrivati 1 školski sat nastave. Razradu za svaki priručnik po lekcijama i prema potrebi prema modulima izradit će odabrani Ponuditelj po dostavi materijala za koji se izrađuje razrada priručnika. U razradi treba biti definirano koliko školskih sati pokriva koja jedinica. Također, u razradi trebaju biti navedeni ishodi učenja odnosno odgojno-obrazovni ishodi koji se obrađuju u pojedinoj jedinici digitalnog priručnika.

Sve lekcije moraju imati sljedeće elemente:

* uvodni dio koji mora uključivati motivacijske elemente, najavu sadržaja jedinice i popis odgojno obrazovnih ishoda tj. ishoda učenja,
* glavni dio za učenje koji uključuje razradu sadržaja,
* zaključni dio sa sažetkom naučenog i prema potrebi pitanjima za razmišljanje,
* procjenu znanja.

# Elementi

Elementi od kojih se treba sastojati online lekcija:

* Multimedijski elementi – zvučni zapisi, fotografije, ilustracije, video zapisi i animacije
* Interaktivni elementi – elementi koji zahtijevaju interakciju učenika sa sadržajem, a ne spadaju niti u jednu kategoriju multimedijskih elemenata. Interaktivne elemente dijelimo na:
* Jednostavne interaktivne elemente kao što su pomicanje ili grupiranje dijelova sadržaja povlačenjem miša ili nekom drugom komandom, obrazac za ispunjavanje, označavanje odgovora, unos teksta, formula ili audio zapisa, povećanje grafičkog prikaza do velikih detalja (engl. zoom in), elementi koji omogućavaju interakciju s fizičkim svijetom kroz mogućnost 3D printanja i slično. Kviz pitanja različitih vrsta koja se koriste u sklopu jedinice sadržaja (osim procjene znanja na kraju jedinice), smatraju se jednostavnim interaktivnim elementima.

Jednostavne interakcije uključuju:

* spajanje pojmova,
* odabir iz ponuđenih odgovora,
* klik na zadano mjesto na sliku,
* interakcija u kojoj korisnik treba poredati pojmove po zadanom redoslijedu,
* „flash cards“ – kartice koje s jedne strane imaju jedan sadržaj, a na klik se prikazuje drugi sadržaj
* video koji se u nekom trenu zaustavi, korisniku se prikaže kviz pitanje i nakon odgovora na pitanje se video nastavlja

Jednostavnim interakcijama se ne smatraju sadržaji kojima se interakcija svodi na neophodne navigacijske elemente, npr.:

* navigacijski elementi za prikaz video sadržaja kao što su gumbi za pauziranje ili pokrivanje videa, postavljanje videa u prikaz na punom ekranu ili traka za pomicanje videa na određeni vremenski trenutak
* navigacijski elementi za prikaz slike – gumb za uvećani prikaz slike preko cijelog ekrana
* Složene interaktivne elemente kao što su edukativne igre, simulacije (npr. s unosom parametara i pregledom izlaznog rezultata), interaktivne grafike, interaktivni video žiroskopski prikaz, 2D ili 3D prikaz uz mogućnost manipulacije elementom, 360 fotografija ili video u kojima korisnik može pomicati pogled na sferičnu sliku i slično

Složene interakcije uključuju:

* simulacije rada u nekom softveru, alatu ili slično
* „scenario based“ sadržaji u kojima se korisniku tekstom, slikom ili videom prikazuje određena situacija, a o interakciji korisnika ovisi što će se dalje događati u interakciji tj. što će se sljedeće prikazati
* edukativne igre
* žiroskopski i stereoskopski prikazi 360 slika ili 360 videa koji mogu (ali ne moraju nužno) imati i dodatne interaktivne elemente – točke na koje korisnik može kliknuti da bi mu se prikazali dodatni sadržaji (tekst, slika, video, zvučni zapis, itd…)
* Interaktivni 3D prikazi u kojima korisnik može promicati i okretati 3D objekt

Interaktivni element nije poveznica niti klik na pokretanje multimedijskih ili drugih elemenata:

* Elementi procjene usvojenosti odgojno-obrazovnih ishoda tj. ishoda učenja. Svaki takav element mora omogućiti provjeru više različitih kognitivnih razina prema Bloomovoj taksonomiji – npr. pamćenje, razumijevanje, primjena itd. Učeniku se po rješavanju trebaju dati povratne informacije o točnosti rješenja koja je unio,
* Ostali elementi i aktivnosti za učenje.

# Karakteristike sadržaja digitalnih udžbenika i priručnika

Sadržaj i njegovo navigacijsko sučelje trebaju biti izrađeni responzivno kako bi se ispravno prikazivao na različitim uređajima, vrstama i veličinama ekrana, npr. na tablet računalima, laptopima, deskop računalima i pametnim pločama.

Dizajn sučelja i sadržaja treba odgovarati ciljnoj publici – učenicima te udovoljavati W3C standardima pristupačnosti W3C WAI smjernice za izradu pristupačnih sadržaja -Web Content Accessibility Guidelines WCAG te Rich Internet Applications WAI – ARIA. To uključuje npr. čitljivost teksta na čitačima ekrana, dovoljan kontrast, dovoljno velika slova, ALT tekst za multimedijske elemente i slično.

Sav tekst treba biti lektoriran. U slučaju da se tekst nalazi na slikama – ilustracijama i fotografijama, potrebno je isti tekst uključiti i u alternativni opis slike (ATL tekst). Slično, tekst koji se nalazi ugrađen u video sadržaj potrebno je uključiti u transkript videa ili opis videa dostupan čitačima ekrana.

Zvuk treba biti produciran adekvatnom glasnoćom i sa što manjom (zanemarivo malom) količinom šuma. Izgovoreni tekst (eng. voiceover) treba biti jasan i razgovijetan. Ako se u video zapisu ne koristi govor spikera, potrebno je uključiti druge vrste zvučnog zapisa, npr. pozadinsku glazbu i slično. Ako se pozadinska glazba čuje istovremeno s izgovorenim tekstom, glazba mora biti dovoljno tiha i neupadljiva kako bi se govor jasno i razgovjetno mogao čuti i razumjeti.

Video zapisi moraju biti u MP4 formatu, minimalnoj rezoluciji 1280x720.

U slučaju sferičnih 360 fotografija i video zapisa u kojima korisnik može okrenuti pogled u svim smjerovima, minimalna rezolucija smije biti 5.6k.

Audio i video zapisi se moraju moći pokrenuti, zaustaviti i ponovno pokrenuti. Dodatno, video zapis se mora moći pokrenuti i preko cijelog zaslona (eng. „full screen“).

Tehnologije za prikaz sadržaja trebaju biti HTML5, CSS3 i JavaScript kako bi se sadržaji mogli prikazivati u standardnom internetskom pregledniku na različitim uređajima i operacijskim sustavima. Pri tome s sadržaji moraju ispravno prikazivati u Internetskim preglednicima Microsoft Edge, Mozilla Firefox, Google Chrome i Apple Safari verzije aktualne od trenutka potpisivanja ugovora do verzije aktualne u trenutku zadnje isporuke zadnjeg digitalnog priručnika produciranog u sklopu ovog projekta. Ne smiju se koristiti one tehnologije koje bi od korisnika zahtijevale instalaciju dodatnog softvera kao što su Java JRE, Flash, Silverlight i slično. Početna datoteka mora biti index.html, a otvaranjem datoteke u web pregledniku, mora se moći pristupiti svim dijelovima priručnika (jedinicama i modulima, ako je priručnik podijeljen na module).